E L Ő T E R J E S Z T É S

**Szombathely Megyei Jogú város közgyűlése Oktatási és Szociális Bizottsága**

**2017. március 1-i ülésére**

**Javaslat támogatási kérelmek elbírálására**

I.

A Szombathelyi Tankerületi Központ a 2017-es Történelmi Diákkarnevál megrendezéséhez 2.000.000,- Ft összegű támogatást kér Szombathely Megyei Jogú Város Önkormányzatától. A Szombathelyi Tankerület két éve rendezi meg a szombathelyi Történelmi Diákkarnevált, amelyen több száz diák – köztük szlovén és osztrák partneriskolák tanulói – vehetnek részt. A csapatok Római Kézműves Vetélkedőn és Harci Játékokon bizonyíthatták tehetségüket, tudásukat. A Savaria Történelmi Karneválon mint „Juventus Savariense” vonultak fel. Az elmúlt években a Történelmi Diákkarnevál nyomán számos iskolai program valósult meg.

Az elmúlt két évben saját keretből és több támogató- többek között Szombathely Megyei Jogú Város Önkormányzata - hozzájárulásával valósult meg a rendezvény. A Diákkarnevál költségvetése 2015-ben 5 millió forint, 2016-ban 4 millió forint volt. Első évben nagyon sokba kerültek a jelmezek, korhű eszközök beszerzése. Az idei évben a tankerület jóval kevesebb hozzájárulást tud adni a megrendezéshez.

II.

A Szombathelyi Műszaki Szakképzési Centrum Gépipari és Informatikai Szakgimnáziuma a Mindentudás Középiskolája elnevezésű programsorozatára az Oktatási és Szociális Bizottság a 314/2016. (X.25.) OSzB sz. határozatával 60.000,- forint összegű támogatást ítélt meg. A támogatási szerződés aláírására 2017. január 06. napján került sor. Az iskola nem készült el tavaszra a megszervezéssel, ezért a programsorozatot 2017. szeptember és november között szeretné megrendezni. A támogatási szerződés szerint az elszámolási határidő 2017. 06. 20. Ezt a határidőt tartani nem tudják, ezért kérik az elszámolási határidő meghosszabbítását 2017. decemberéig. Az önkormányzati forrásátadásról szóló 47/2013. (XII.4.) önkormányzati rendelet 6. § (4) bekezdése alapján az elszámolási határidő a támogatottnak az elszámolási határidő lejártát megelőzően benyújtott írásbeli kérelmére, legfeljebb egy alkalommal, legfeljebb hat hónap időtartamra a támogatást biztosító önkormányzati szerv döntése alapján meghosszabbítható.

III.

A Szombathelyi Horváth Boldizsár Közgazdásági és Informatikai Szakgimnázium a 2017-ben, Berlinben megrendezésre kerülő Intersteno gépíró-, gyorsíró és szövegszerkesztő világbajnokságon való részvételhez 300.000 Ft,- összegű támogatást kér Szombathely Megyei Jogú Város Önkormányzatától. A Világbajnokságon az iskolát Szabó Patrik 14. A osztályos tanuló képviselné, aki már több éve nagyon eredményesen szerepel az országos és nemzetközi gépíró versenyeken.

Kiemelkedő eredményei:

2013-2014-2015-2016-ban az országos tanulói gépíróversenyen I. helyezett,

2013-ban nemzetközi ifjúsági gépíróversenyen egyéniben II., csapatban I helyezett,

2014-ben a BUDATEXT nemzetközi gépíróversenyen magyar és angol nyelvű gépírásból I. helyezz,

2015-ben az Intersterno gépíró világbajnokságon IV. helyezett,

2016-ban az év ifjúsági gépíróbajnoka lett.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2017. február „ ”.**

**/:Koczka Tibor:/**

I.

A

**HATÁROZATI JAVASLAT**

**...../2017. (III. 01.) OSzB. határozat**

1. Szombathely Megyei Jogú Város Közgyűlésének Oktatási és Szociális Bizottsága a Szervezeti és Működési Szabályzatának 34/2014.(XI.13.) Önkormányzati rendelete 52. § (2) bekezdés 1. pontján kapott felhatalmazás alapján a Szombathelyi Tankerületi Központ szervezésében megrendezésre kerülő III. Történelmi Diákkarnevált az Önkormányzat 2017. évi költségvetés rendeletének ……………………………………. sora terhére ………………..Ft-tal támogatja.
2. A Bizottság felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013.(XII.4.) önkormányzati rendeletben foglaltaknak megfelelően végezze el.

**Felelősök:** Koczka Tibor alpolgármester,

Rettegi Attila, a bizottság elnöke,

(Dr. Bencsics Enikő, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Kovács Balázs, a Köznevelési, Sport és Ifjúsági Iroda vezetője )

**Határidő:** azonnal

B

**HATÁROZATI JAVASLAT**

**...../2017. (III. 01.) OSzB. határozat**

Szombathely Megyei Jogú Város Közgyűlésének Oktatási és Szociális Bizottsága a Szervezeti és Működési Szabályzatának 34/2014.(XI.13.) Önkormányzati rendelete 52. § (2) bekezdés 1. pontján kapott felhatalmazás alapján a Szombathelyi Tankerületi Központ szervezésében megrendezésre kerülő III. Történelmi Diákkarnevált költségvetés hiányában nem támogatja.

**Felelősök:** Koczka Tibor alpolgármester,

Rettegi Attila, a bizottság elnöke,

(Dr. Bencsics Enikő, az Egészségügyi és Közszolgálati Osztály vezetője,

Kovács Balázs, a Köznevelési, Sport és Ifjúsági Iroda vezetője)

**Határidő:** azonnal

II.

**HATÁROZATI JAVASLAT**

**...../2017. (III. 01.) OSzB. határozat**

Szombathely Megyei Jogú Város Közgyűlésének Oktatási és Szociális Bizottsága a Szervezeti és Működési Szabályzatának 34/2014.(XI.13.) Önkormányzati rendelete 52. § (2) bekezdés 1. pontján kapott felhatalmazás alapján a Szombathelyi Műszaki Szakképzési Centrummal kötött 67697-2/2016 számú támogatási szerződésben rögzített elszámolási határidőt az önkormányzati forrásátadásról szóló 47/2013.(XII.4.) önkormányzati rendeletben foglaltaknak megfelelően 2017. december 20. napjáig meghosszabbítja.

**Felelősök:** Koczka Tibor alpolgármester,

Rettegi Attila, a bizottság elnöke,

(Dr. Bencsics Enikő, az Egészségügyi és Közszolgálati Osztály vezetője,

Kovács Balázs, a Köznevelési, Sport és Ifjúsági Iroda vezetője)

**Határidő:** azonnal

**III.**

**HATÁROZATI JAVASLAT**

**…/2017. (III.01.) OSzB. határozat**

1. Szombathely Megyei Jogú Város Közgyűlésének Oktatási és Szociális Bizottsága a Szervezeti és Működési Szabályzatának 34/2014.(XI.13.) Önkormányzati rendelete 52. § (2) bekezdés 1. pontján kapott felhatalmazás alapján a Szombathelyi Horváth Boldizsár Közgazdásági és Informatikai Szakgimnáziumot a 2017-ben, Berlinben megrendezésre kerülő Intersteno gépíró-, gyorsíró és szövegszerkesztő világbajnokságon való részvételéhez az Önkormányzat 2017. évi költségvetés rendeletének ……………………………………. sora terhére ………………..Ft-tal támogatja.
2. A Bizottság felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013.(XII.4.) önkormányzati rendeletben foglaltaknak megfelelően végezze el.

**Felelősök:** Koczka Tibor alpolgármester,

Rettegi Attila, a bizottság elnöke,

(Dr. Bencsics Enikő, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Kovács Balázs, a Köznevelési, Sport és Ifjúsági Iroda vezetője )

**Határidő:** azonnal